Informácia o začatom správnom konaní - Výrub

Oznamujeme Vás, že Obec Kľak, ako orgán štátnej správy ochrany prírody a krajiny (ďalej len „orgán ochrany prírody“) **začal dňa 16.09.2020 správne konanie** pod číslom – č.j.: OCU-2020/155 na základe žiadosti PO (právnickej osoby) týkajúcej sa výrubu drevín nachádzajúcich sa mimo les podanej zo dňa 04.09.2020.

Jedná sa o výrub nasledovných drevín:

1. 3 ks Jabloň s obvodom kmeňa 98, 71, 68 cm meraným vo výške 130 nad zemou, ktoré rastú na pozemkoch C-KN parc. č. 430/11,12,13,14 mimo zastavané územie obce,
2. 5 ks Hruška s obvodom kmeňa 55, 42, 70, 75, 65 cm meraným vo výške 130 cm nad zemou, ktoré rastú na pozemkoch C-KN parc. č. 430/11,12,13,14 mimo zastavané územie obce,
3. krovitý porast o výmere 5 m².

     Predmetom žiadosti je vydanie súhlasu podľa § 47 ods. 3 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na vydanie súhlasu na výrub drevín rastúcich mimo les.

          Žiadateľ priložil k žiadosti potvrdenie o úhrade správneho poplatku v hodnote 100 €, čím splnil podmienku žiadateľa ako právnickej osoby podľa § 8 ods. 1 zákona NR SR č. 145/1995 Z. z. o správnych poplatkoch v znení neskorších predpisov a podľa sadzobníka správnych poplatkov časť X. Životné prostredie, položka 160, bod 1.

Toto oznámenie o začatí správneho konania sa zverejňuje v zmysle **§ 82 ods. 7** ako konanie, v ktorom môžu byť dotknuté záujmy ochrany prírody a krajiny chránené zákonom č. 543/2002 Z.z.

V súlade s **§ 82 ods. 3** žiadame združenia s právnou subjektivitou o potvrdenie záujmu byť účastníkom konania **do 5 pracovných dní** od zverejnenia tohto oznámenia na Obecnom úrade Kľak alebo elektronicky na obecklak@mail.t-com.sk.

V prípade elektronického zasielania nepostačuje, aby bolo potvrdenie účasti v tejto lehote odoslané, avšak orgánu ochrany prírody musí byť v stanovenej lehote aj doručené.

Do podkladov žiadosti je možné nahliadnuť v pracovných dňoch na Obecnom úrade v Kľaku v jeho úradných hodinách. Termín nahliadnutia žiadame vopred dohodnúť telefonicky.

 **Žiadosť doručená dňa:** 04.09.2020 **Dátum zverejnenia:**16.09.2020